**ชื่อผลงาน** กิจกรรมส่งเสริมความเป็นเลิศทางนาฏศิลป์

**ชื่อผู้นำเสนอผลงาน**  นางรุจิเรข กาญจนวรานนท์

**โรงเรียน/หน่วยงาน** โรงเรียนบ้านห้วยใหญ่

**สังกัด** สำนักงานเขตพื้นที่การศึกษาลพบุรี เขต 2

**โทรศัพท์** 036787054 โทรสาร 036787526 โทรศัพท์มือถือ 0871164091 e-mail rujitik17@gmail.com

**รายละเอียดการนำเสนอ**

1. **ความสำคัญของผลงานหรือนวัตกรรมที่นำเสนอ**

โรงเรียนบ้านห้วยใหญ่ มุ่งมั่นพัฒนาบุคลากรและนักเรียนให้มีคุณภาพตามมาตรฐานการศึกษา ขั้นพื้นฐาน รวมทั้งสนับสนุนและส่งเสริมชุมชนให้มีส่วนร่วมในการจัดการศึกษา ร่วมอนุรักษ์ เผยแพร่ พัฒนาแหล่งเรียนรู้และภูมิปัญญาท้องถิ่นให้เป็นที่รู้จัก สถานศึกษาจึงจัดกิจกรรมเพื่อส่งเสริมคุณภาพผู้เรียนอย่างหลากหลาย กิจกรรมส่งเสริมความเป็นเลิศทางนาฏศิลป์เป็นกิจกรรมหนึ่งที่สถานศึกษาจัดกิจกรรมเพื่อส่งเสริมด้านศิลปะ ดนตรี นาฏศิลป์ กีฬาและนันทนาการ และมีการจัดกิจกรรมสืบสานและสร้างสรรค์วัฒนธรรม ประเพณี ความเชื่อและภูมิปัญญาท้องถิ่นเพราะจากสภาพปัจจุบันสังคมไทยได้มีการเปลี่ยนแปลงอย่างรวดเร็ว การสื่อสารไร้พรมแดน ซึ่งจะเห็นว่า ดนตรีและศิลปะการแสดงของต่างประเทศกำลังเผยแพร่ติดต่อและแลกเปลี่ยนกันไปทั่วโลก ดังนั้นเราควรที่จะปลูกจิตสำนึกให้กับเยาวชนรุ่นใหม่ ให้มีความภาคภูมิใจในศิลปะ การแสดงของประเทศไทย โดยเฉพาะการแสดงนาฏศิลป์ การจัดระบำ รำ ฟ้อน ที่ได้รับการสืบทอดมรดกทางวัฒนธรรมมาถึงรุ่นลูกรุ่นหลานในปัจจุบัน จึงกล่าวได้ว่า ศิลปะการแสดงดนตรีและการฟ้อนรำ ที่แสดงถึงวิถีชีวิตความเป็นอยู่และเอกลักษณ์ประจำท้องถิ่น รวมถึงเป็นเอกลักษณ์ประจำชาติอีกด้วย

โรงเรียนบ้านห้วยใหญ่ ได้เห็นความสำคัญของศิลปะการแสดงดนตรี นาฏศิลป์ และตระหนักถึงคุณค่าแก่การอนุรักษ์ ส่งเสริมและสืบสานให้ดำรงอยู่ต่อไป ประกอบกับความต้องการของนักเรียน ผู้ปกครอง และชุมชน จึงได้มีการเสนอให้จัดกิจกรรมส่งเสริมความเป็นเลิศทางนาฏศิลป์ขึ้น เพื่อส่งเสริมให้ผู้เรียนรู้จักใช้เวลาว่างให้เป็นประโยชน์ มีสุนทรียภาพ และจิตใจที่อ่อนโยน กล้าแสดงออกในทางสร้างสรรค์ มีคุณลักษณะ ที่พึงประสงค์ และสอดคล้องกับมาตรฐานการศึกษาขั้นพื้นฐาน สิ่งสำคัญเหนือสิ่งอื่นใดเพื่อเป็นการสร้าง ความตระหนักให้กับนักเรียนในการร่วมกันอนุรักษ์ประเพณีวัฒนธรรมเกิดความรักและความภาคภูมิใจในศิลปะ วัฒนธรรมของท้องถิ่น

1. **จุดประสงค์และเป้าหมายของการดำเนินงาน**
	1. เพื่อให้ผู้เรียนพัฒนาความสามารถของตนตามศักยภาพ
	2. เพื่อให้ผู้เรียนมีสุนทรียภาพด้านดนตรี – นาฏศิลป์
	3. เพื่อให้ผู้เรียนกล้าแสดงออกในทางสร้างสรรค์
	4. เพื่อให้ผู้เรียนใช้เวลาว่างให้เป็นประโยชน์
	5. เพื่ออนุรักษ์ ส่งเสริม และสืบสานศิลปวัฒนธรรมท้องถิ่น
	6. เพื่อเผยแพร่ศิลปวัฒนธรรมไทย
2. **กระบวนการผลิตผลงาน หรือขั้นตอนการดำเนินงาน**

 ปลูกฝังซึมซับ

ฝึกทักษะเป็นประจำ



นำเสนอผลงาน

**ขั้นปลูกฝังซึมซับ**

* 1. ศึกษาสภาพปัจจุบันและความต้องการของผู้เรียน ผู้ปกครอง และชุมชน รวมทั้งบริบทของครู

และโรงเรียน

* 1. นำนักเรียนไปเรียนรู้จากภูมิปัญญาท้องถิ่นและแหล่งเรียนรู้ในท้องถิ่น เช่น วิทยาลัยนาฏศิลป์

ลพบุรี วังนารายณ์ราชนิเวศน์ วัดสว่างอารมณ์ อำเภอสระโบสถ์ เป็นต้น

* 1. ให้นักเรียนดูการแสดงนาฏศิลป์ไทยจากแหล่งเรียนรู้ต่าง ๆ เช่น แผ่นวีดีทัศน์ อินเทอร์เน็ต

**ขั้นฝึกทักษะเป็นประจำ**

* 1. นักเรียนเรียนรู้การแสดงนาฏศิลป์ไทยตามกระบวนการ และขั้นตอนการเรียนการสอนนาฏศิลป์
	2. ฝึกทักษะการแสดงนาฏศิลป์เมื่อมีเวลาว่างเป็นประจำและสม่ำเสมอ เพื่อฝึกฝนทักษะการรำให้

สวยงามและจดจำท่ารำได้ถูกต้อง แม่นยำ

**ขั้นนำเสนอผลงาน**

* 1. นำเสนอผลงานผ่านกิจกรรมวันสำคัญต่าง ๆ ทั้งในโรงเรียนและนอกโรงเรียน
	2. เข้าร่วมประกวดแข่งขันกิจกรรม ที่หน่วยงานต่าง ๆ จัดขึ้น
	3. ขั้นปรับปรุงพัฒนา ครู นักเรียนร่วมกันประเมิน โดยบอกจุดเด่น จุดด้อย ในการแสดง นำผลที่

ได้มาหาสาเหตุ ข้อบกพร่อง และหาแนวทางการแก้ไข รวมทั้งวางแผนเพื่อพัฒนาต่อไป

1. **ผลการดำเนินการ/ผลสัมฤทธิ์/ประโยชน์ที่ได้รับ**

ผลจากการดำเนินกิจกรรมส่งเสริมความเป็นเลิศทางนาฏศิลป์ ทำให้นักเรียนมีความสามารถในการแสดงนาฏศิลป์ไทยส่งผลให้ผลงานการแสดงของนักเรียน และผลสัมฤทธิ์ทางการเรียนสูงขึ้น โรงเรียนบ้านห้วยใหญ่เป็นที่รู้จัก ได้รับการยอมรับจากชุมชนและบุคคลทั่วไป ดังนี้

ด้านผู้เรียน สามารถแสดงนาฏศิลป์ตามงานต่าง ๆ กล้าแสดงออกในทางสร้างสรรค์ รู้จักใช้เวลาว่าง ให้เกิดประโยชน์ มีสุนทรียภาพทางด้านดนตรี นาฏศิลป์ มีความมั่นใจในตนเอง เกิดความภาคภูมิใจและเห็น คุณค่าในศิลปวัฒนธรรมของชาติ ร่วมกันอนุรักษ์ สืบสานและเผยแพร่ศิลปวัฒนธรรมในท้องถิ่น รวมถึง ศิลปวัฒนธรรมไทย

ด้านครู ปฏิบัติตนเป็นผู้นำในการอนุรักษ์ และสืบสาน จัดกิจกรรมการเรียนรู้ให้เกิดผลกับนักเรียน อย่างมีประสิทธิภาพ นำผลงานนักเรียนบูรณาการกับกิจกรรมต่าง ๆ ของโรงเรียนและองค์กรภายนอกโรงเรียน และจากผลงานการจัดกิจกรรมดังกล่าวทำให้ครูได้รับการยอมรับจากชุมชน และหน่วยงานอื่น ๆ เป็น อย่างดี

ด้านชุมชน ผู้ปกครองและบุคคลในชุมชน ให้การสนับสนุนการแสดงของนักเรียน มีความภาคภูมิใจ ในตัวบุตรหลาน ในผลสำเร็จด้านการแสดงนาฏศิลป์ ที่มีโอกาสนำเสนอผลงานการแสดงทางสื่อต่าง ๆ นำ ชื่อเสียงมาสู่ชุมชน

1. **ปัจจัยความสำเร็จ**
	1. ผู้บริหารโรงเรียน ให้การสนับสนุน ส่งเสริมด้านงบประมาณและให้กำลังใจอย่างเต็มที่
	2. ครูทุกคนให้ความร่วมมือ ร่วมใจอย่างเต็มที่และเต็มใจ
	3. นักเรียนให้ความร่วมมือ และมีความพร้อมในการจัดกิจกรรม
	4. ผู้ปกครอง ชุมชน ชื่นชมยินดีและพึงพอใจ พร้อมให้การสนับสนุนกิจกรรมอย่างดียิ่ง
2. **บทเรียนที่ได้รับ (Lesson Learned)**

กิจกรรมส่งเสริมความเป็นเลิศทางนาฏศิลป์ เป็นการพัฒนานักเรียนผ่านกิจกรรม โดยมีการจัดกิจกรรมการเรียนรู้ที่บูรณาการสู่การปฏิบัติ สามารถเชื่อมโยงการเรียนสู่การพัฒนาตนเองและผู้อื่น ดังนั้นกระบวนการเรียนรู้จะมีลักษณะ “สอนให้รู้ ทำให้ดู อยู่ให้เห็น ปฏิบัติให้เป็น” สามารถนำไปใช้ในชีวิตประจำวันได้ โดยนักเรียนมีการพัฒนาทั้งทางด้านร่างกาย จิตใจ และปัญญา มุ่งให้นักเรียนมีคุณลักษณะอันพึงประสงค์และเกิดประโยชน์ในการเรียนรู้

**แนวทางการพัฒนาต่อยอดอย่างยั่งยืน**

1. กิจกรรมทางนาฏศิลป์นั้นไม่เป็นที่น่าสนใจของคนรุ่นใหม่และในการฝึกซ้อมแต่ละครั้งก่อนจะ

นำเสนอผลงานได้ต้องใช้เวลานาน ครูที่ฝึกซ้อมต้องเป็นผู้มีความเสียสละ ทุ่มเท และอุทิศเวลาให้กับการฝึกซ้อม และต้องรู้จักใช้การเสริมแรงเพื่อเป็นการสร้างขวัญกำลังใจให้แก่ผู้เรียน

1. นำไปบรรจุลงในหลักสูตรสถานศึกษา เป็นรายวิชาเพิ่มเติม
2. **การเผยแพร่/การได้รับการยอมรับ/รางวัลที่ได้รับ**
	1. **การเผยแพร่**
* นำนักเรียนแสดงในงานวันสำคัญต่าง ๆ ที่โรงเรียนและชุมชนจัดขึ้น รวมทั้งแสดงตามสถานที่ต่าง ๆ ตามโอกาสที่มีผู้ร้องขอ เช่น วันลอยกระทง วันแม่ และเพื่อนมัสการศาลพระกาฬ เป็นต้น
	1. **การได้รับการยอมรับ/รางวัลที่ได้รับ**

1. รางวัลเหรียญทอง อันดับ 1 กิจกรรมนาฏศิลป์ไทยสร้างสรรค์ ระดับชั้น ป.1 – 6

งานศิลปหัตถกรรมนักเรียน ประจำปี 2553 ระดับกลุ่มโรงเรียนสระโบสถ์

2. รางวัลเหรียญเงิน กิจกรรมนาฏศิลป์ไทยสร้างสรรค์ ระดับชั้น ป.1 – 6

งานศิลปหัตถกรรมนักเรียน ประจำปี 2553 ระดับเขตพื้นที่การศึกษาประถมศึกษาลพบุรี เขต 2

3. รางวัลเหรียญทอง อันดับ 1 กิจกรรมนาฏศิลป์ไทยอนุรักษ์ ระดับชั้น ม.1 – 3

งานศิลปหัตถกรรมนักเรียน ประจำปี 2554 ระดับกลุ่มโรงเรียนสระโบสถ์

4. รางวัลเหรียญทอง อันดับ 1 กิจกรรมนาฏศิลป์ไทยอนุรักษ์ ระดับชั้น ม.1 – 3

งานศิลปหัตถกรรมนักเรียน ประจำปี 2554 ระดับเขตพื้นที่การศึกษาประถมศึกษาลพบุรี เขต 2

5. รางวัลเหรียญเงิน กิจกรรมนาฏศิลป์ไทยอนุรักษ์ ระดับชั้น ม.1 – 3 งานศิลปหัตถกรรม

นักเรียนภาคกลางและภาคตะวันออก ครั้งที่ 61 ประจำปี 2554 ระดับภาคกลางและภาคตะวันออก

6. รางวัลเหรียญทอง กิจกรรมการแข่งขันนาฏศิลป์ไทยอนุรักษ์ ระดับชั้น ป.1 – 6

งานศิลปหัตถกรรมนักเรียน ครั้งที่ 62 ระดับกลุ่มโรงเรียนสระโบสถ์

7. รางวัลเหรียญทอง กิจกรรมนาฏศิลป์ไทยสร้างสรรค์ ระดับชั้น ม.1 – 3

งานศิลปหัตถกรรมนักเรียน ครั้งที่ 62 ระดับกลุ่มโรงเรียนสระโบสถ์

8. รางวัลเหรียญทอง กิจกรรมการประกวดรำไทย ประเภทบกพร่องทางการเรียนรู้ระดับประถม

งานศิลปหัตถกรรมนักเรียน ครั้งที่ 62 ระดับกลุ่มโรงเรียนสระโบสถ์

9. รางวัลเหรียญเงิน กิจกรรมการแข่งขันนาฏศิลป์ไทยอนุรักษ์ ระดับชั้น ป.1 – 6

งานศิลปหัตถกรรมนักเรียน ครั้งที่ 62 ระดับเขตพื้นที่การศึกษาประถมศึกษาลพบุรี เขต 2

10. รางวัลเหรียญทอง ชนะเลิศ กิจกรรมนาฏศิลป์ไทยสร้างสรรค์ ระดับชั้น ม.1 – 3

งานศิลปหัตถกรรมนักเรียน ครั้งที่ 62 ระดับเขตพื้นที่การศึกษา

11. รางวัลเหรียญเงิน กิจกรรมนาฏศิลป์ไทยสร้างสรรค์ ระดับชั้น ม.1 – 3

งานศิลปหัตถกรรมนักเรียน ภาคกลางและภาคตะวันออก ครั้งที่ 62 จังหวัดระยอง











**ภาพกิจกรรมส่งเสริมความเป็นเลิศทางนาฏศิลป์**